बड़े शहरों के ज़्यादातर मध्यमवर्गीय कपल्स को अपना आशियाना बनाने के लिए ईएमआई का सहारा लेना ही पड़ता है. बहुत कम लोगों के साथ ऐसा होता है कि शादी से पहले उनके पास अपना घर हो. ऐसे में हर महीने घर की ईएमआई भरना आसान नहीं है. आपकी सैलरी का बहुत बड़ा हिस्सा होम लोन में चला जाता है. नई-नई शादी और फिर हर माह सैलरी का बड़ा भाग ईएमआई में कट जाने से चाहकर भी आप साल के अंत में पार्टनर के साथ कहीं घूमने का प्लान नहीं बना पाते. हर माह आप इसी बात को लेकर परेशान रहते हैं. कई बार इस बात को लेकर पार्टनर से कहासुनी भी हो जाती है.